ཡིན་ན་ཡང་།ཁོ་རྒྱ་གར་ཏུ་བརྟོལ་བའི་ལོ་གཉིས་པ་དེར་དངོས་གནས་ཚ་ནད་བྱུང་།ཚ་ནད་ཀྱིས་ཁོའི་གཟུགས་པོའི་ནང་དུ་མེ་འབུད་པ་ལྟར་གྱུར་ཅིང་།ཁ་སྣ་སྐམ་ནས་མིག་ནང་དུ་ཁྲག་ཐིགས་ལྷུང་ཡོང་།ཁོའི་སྔོན་ཆད་ཀྱི་གཟུགས་པོ་ཐང་བོ་དེ་དར་ཅིག་ལ་མི་འདོད་ནད་ཀྱི་ཞགས་པས་ཟིན་པ་དང་།སྔོན་ཆད་ཀྱི་ཤ་གནད་འབུར་དུ་ཐོན་པའི་དཔུང་བ་དེ་ཡང་རིམ་གྱིས་སྐམ་ནས་མེ་ཐུར་ལྟར་སྐམ་པོར་གྱུར་སོང་།དེ་ལྟར་ཉམས་ཞན་དུ་འགྱུར་དུས།ཉེ་འཁོར་གྱི་ངོ་ཤེས་ཁ་ཤས་ཀྱིས་ཁོ་རང་ལ་ཚ་ནད་བྱུང་ཚེ།འདི་ལྟར་སྡོད་པ་ནི་འཆི་རྒྱུར་སྒུག་པ་རང་རེད།སྔོན་ཆད་བོད་པ་མང་པོ་ཞིག་འདི་གར་འདི་ལྟར་ཚ་ནད་ཀྱི་དབང་དུ་གྱུར་ནས་ཚེ་ཡི་འདུ་བྱེད་སྟོང་བ་རེདཟེར།